Те намират форт Уилям Хенри под обсада от французите, но успяват да се промъкнат вътре. Когато Мънро мъмри дъщерите си, че са дошли при него, те осъзнават, че Магуа ги е измамил поради някаква незнайна причина. Мънро казва на Хейуард, че фортът може да удържи само още три дни. Единствената им надежда е да изпратят вестоносец до ген. Уеб в близкия форт Едуард за подкрепления. Когато Ястребово око казва на Мънро за клането в дома на Камерън, Мънро хладно го отхвърля. Когато Хейуард добавя собствените си наблюдения, Мънро му казва да държи ума си и дълга си съсредоточени върху французите.